text: Komandi kappingarár verður mansdeildin, sum nú eitur Okkara-deildin, skipað eftir nýggjum kappingarleisti.
text: #000000
text: Leikt verður í trimum umførum fyri at finna ein deildarmeistara. Eftir trý umfør verður kappingin býtt í tvey, har fýra tey ovastu liðini spæla hálvfinalur, meðan trý tey niðastu spæla um steyp og vinning.
text: #000001
text: Deildarmeistarin velur hvørt av liðunum nr. 2, 3 ella 4, hann vil møta í hálvfinalunum. Ovara liðið á stigatalvuni velur, hvar fyrsti dystur verður spældur, á úti- ella heimavølli. Leikt verður best av trimum hálvfinalum og ovara liðið hevur eisini rætt til møguliga triðja dystin á heimavølli. Fyri at vinna sær finalupláss, skulu tvær hálvfinalur vinnast. Tapandi liðini í hálvfinalunum spæla ein dyst um triðja pláss, har liðið, sum endaði ovari í landskappingini eftir trý umfør, hevur heimavøll.
text: #000002
text: Í hálvfinalunum og finalunum skal vinnari finnast í hvørjum dysti. Er javnleikur eftir vanliga leiktíð, skal dysturin avgerðast við longdari leiktíð á tvær ferðir fimm minuttir. Er dysturin hareftir ikki avgjørdur, er brotskastkapping, har liðini skjóta fimm brotskøst hvør. Stendur tá á jøvnum, skal eitt brotskast skjótast hvør, til dysturin er avgjørdur.
text: #000003
text: Leikt verður best av fimm finalum. Sostatt skulu tríggjar vinnast fyri at vinna FM. Liðið, sum endaði ovari í landskappingini eftir trý umfør, velur hvar fyrsti dystur skal spælast og hevur rætt til heimavøll í møguligum fimta dysti.
text: #000004
text: Liðini í niðara bólki spæla tvær ferðir ímóti hvørjum øðrum, heima- og útidyst. Liðið við flest stigum vinnur kappingina. Eisini her skal vinnari finnast í hvørjum dysti.
text: #000005
text: Nýggi leisturin tekur støði í kappingarleistunum í okkara grannalondum, m.a. Íslandi og Danmark, har kappingarnar í fleiri ár hava havt longri endaspøl. Tað er Kappingarnevndin hjá HSF, Finnur Hansson, umboð fyri Team Klaksvík og Ári Rouch frá umsitingini hjá HSF, sum hava snikkað uppskotið til. Meiriluti av feløgunum tók undir við at royna nýggja leistin.
text: #000007